CELEX: 32005R0789
Language: lv
Date: 2005-05-25 00:00:00
Title: Komisijas Regula (EK) Nr. 789/2005 (2005. gada 25. maijs), ar kuru groza Regulu (EEK) Nr. 1858/93, ar ko nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz atbalsta shēmu realizācijas ienākumu zudumu kompensēšanai banānu nozarē

26.5.2005   
            
            
               LV
            
            
               Eiropas Savienības Oficiālais Vēstnesis
            
            
               L 132/13
            
         
      KOMISIJAS REGULA (EK) Nr. 789/2005
   (2005. gada 25. maijs),
   ar kuru groza Regulu (EEK) Nr. 1858/93, ar ko nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz atbalsta shēmu realizācijas ienākumu zudumu kompensēšanai banānu nozarē
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopīgo organizāciju (1), un jo īpaši tās 14. pantu,
   tā kā:
   
               (1)
            
            
               Ar Komisijas Regulas (EEK) Nr. 1858/93 (2) 7. pantu ir noteikti sīki izstrādāti noteikumi Regulas (EEK) Nr. 404/93 piemērošanai attiecībā uz avansa pieprasījumu iesniegšanu, kā arī attiecībā uz tās kompensācijas atlikuma izmaksas pieprasījumu, kas paredzēta Regulas (EEK) Nr. 404/93 12. pantā un ar ko kompensē realizācijas ienākumu zudumus banānu nozarē. Lai nodrošinātu efektīvu pārvaldību un gada beigās laikus saņemtu visus datus un informāciju, jo īpaši to, kas vajadzīga atbalsta noteikšanai, ir jāparedz sankcijas par termiņa kavējumiem attiecībā uz atbalsta atlikuma izmaksas pieprasījuma iesniegšanu.
            
         
               (2)
            
            
               Turklāt jāprecizē tas, kādi apliecinoši dokumenti jāpievieno izmaksas pieprasījumam, un jānorāda, ka dokumentos jābūt pierādījumam par to, ka preces ir pārdotas, un jo īpaši par to, ka pircējs tās ir pieņēmis.
            
         
               (3)
            
            
               Tādēļ attiecīgi jāgroza Regula (EEK) Nr. 1858/93.
            
         
               (4)
            
            
               Šajā regulā paredzētie pasākumi ir saskaņā ar Banānu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 1858/93 7. pantu groza šādi.
   
               1)
            
            
               Minētā panta 2. punkta b) apakšpunkta trešo daļu aizstāj ar šādu daļu:
               “Ja atbalsta atlikuma izmaksas pieprasījumu iesniedz vēlāk par b) apakšpunkta pirmajā daļā minēto datumu, atlikuma summu, kuru ražotājs būtu tiesīgs saņemt, ja laicīgi iesniegtu pieprasījumu, katru darbdienu samazina par 1 %. Pieprasījumu nepieņem, ja kavējums pārsniedz piecpadsmit dienas.
               Pienācīgi pamatotos izņēmuma gadījumos kompetentā iestāde var pieņemt atlikuma izmaksas pieprasījumu, kas iesniegts pēc b) apakšpunkta pirmajā daļā minētā datuma, ja vien termiņa kavējums netraucē veikt 10. panta 1. punktā paredzētās pārbaudes. Šādos gadījumos nepiemēro iepriekšējās daļas noteikumus.”
            
         
               2)
            
            
               Minētā panta 4. punktu aizstāj ar šādu punktu:
               “4.   Pieprasījumam jāpievieno šādi dokumenti:
               
                           —
                        
                        
                           atbilstības sertifikāti vai, attiecīgā gadījumā, Komisijas Regulas (EK) Nr. 2898/95 7. pantā minētais atbrīvojuma sertifikāts (3),
                        
                     
                           —
                        
                        
                           rēķini par pārdošanu,
                        
                     
                           —
                        
                        
                           pārvadājuma dokumenti attiecībā uz banāniem, kas realizēti ārpus attiecīgā ražošanas reģiona.
                        
                     Iesniegtajos dokumentos jābūt pierādījumam par to, ka pircējs ir pieņēmis preci.
            
         
               3)
            
            
               Pievieno šādu 4.a punktu:
               “4.a   Nepieņem pieprasījumus, kuros nav iekļauti 3. punktā minētie dati un kuriem nav pievienoti 4. punktā minētie apliecinošie dokumenti un pierādījumi.”
            
         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   Tomēr 1. panta 2) un 3) punktu pirmoreiz piemēro attiecībā uz avansa pieprasījumiem par daudzumiem, kas realizēti 2005. gada maijā un jūnijā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 25. maijā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 47, 25.2.1993., 1. lpp. Regulā jaunākie grozījumi izdarīti ar 2003. gada Pievienošanās aktu.
   
      (2)  OV L 170, 13.7.1993., 5. lpp. Regulā jaunākie grozījumi izdarīti ar Regulu (EK) Nr. 471/2001 (OV L 67, 9.3.2001., 52. lpp.).
   
      (3)  OV L 304, 16.12.1995., 17. lpp.”